**Φύλλο εργασίας: Ανεπιθύμητες συνέπειες της κοινοποίησης πληροφοριών**

**Οδηγία:**

Διαβάστε την ακόλουθη ιστορία και προετοιμαστείτε να τη συζητήσετε στην τάξη.

*Μετάφραση του άρθρου:*

*College Sued Over “Drunken Pirate” Sanctions*

*Woman claims teaching degree denied because of single MySpace photo*

*(*[*http://www.thesmokinggun.com/documents/crime/college-sued-over-drunken-pirate-sanctions*](http://www.thesmokinggun.com/documents/crime/college-sued-over-drunken-pirate-sanctions)*)*

|  |
| --- |
| **Αγωγή σε κολέγιο για τιμωρία «Μεθυσμένου πειρατή»**  **Γυναίκα ισχυρίζεται ότι της αρνήθηκαν το πτυχίο της στη διδασκαλία, εξαιτίας μιας φωτογραφίας στο MySpace**    26 ΑΠΡΙΛΙΟΥ, 2007 – Μια γυναίκα από την Πενσυλβανία ισχυρίζεται ότι η καριέρα της στη διδασκαλία εκτροχιάστηκε άδικα από τους υπεύθυνους του κολεγίου, οι οποίοι την τιμώρησαν για μια φωτογραφία της στο MySpace που την απεικονίζει να φοράει ένα καπέλο πειρατή και να πίνει από ένα πλαστικό ποτήρι. Σε μια ομοσπονδιακή αγωγή, η Στέισι Σνάιντερ κατηγορεί το Πανεπιστήμιο Millersville ότι την κατηγόρησε ότι προωθεί την κατανάλωση αλκοόλ από ανήλικους, αφού ανακάλυψαν τη φωτογραφία της από το MySpace, με λεζάντα «Μεθυσμένος πειρατής». Η φωτογραφία της Στέισι από τη σελίδα της στο MySpace (η οποία σύμφωνα με την ίδια λήφθηκε σε ένα πάρτι μεταμφιεσμένων, εκτός ωρών σχολείου) φαίνεται δίπλα.  Στην καταγγελία της, η Σνάιντερ, μια 25χρονη μητέρα δύο παιδιών, λέει ότι οι υπεύθυνοι του Millersville ανακάλυψαν τη φωτογραφία της τον περασμένο Μάιο, όταν ήταν τελειόφοιτη και εργαζόταν ως υποψήφια δασκάλα στο σχολείο Conestoga Valley High School. Ένας υπεύθυνος του Πανεπιστημίου της είπε ότι η φωτογραφία ήταν «αντιεπαγγελματική» και θα μπορούσε να προσβάλει τους μαθητές της, αν δοκίμαζαν να δουν τη σελίδα της στο MySpace. Την εποχή που η φωτογραφία «Μεθυσμένος πειρατής» τραβήχτηκε, η Σνάιντερ ήταν σε νόμιμη ηλικία για να πίνει, αν και όπως σημειώνει η αγωγή της η φωτογραφία «δεν παρουσιάζει το περιεχόμενο του ποτηριού.»...  Παρά τους καλούς βαθμούς της και τις καλές αξιολογήσεις απόδοσης, η Σνάιντερ ισχυρίζεται ότι οι υπεύθυνοι του σχολείου αντικανονικά της αρνήθηκαν το πτυχίο της στην επιστήμη της Εκπαίδευσης (Bachelor of Science in Education degree) και το πιστοποιητικό διδασκαλίας. Το Πανεπιστήμιο, προσθέτει η Σνάιντερ, αντί αυτού της έδωσε πτυχίο στις Τέχνες (Bachelor of Arts), τον περασμένο Μάιο, στις 13. Επειδή το σχολείο αρνήθηκε να επιβεβαιώσει ότι ολοκλήρωσε με επιτυχία τις απαιτήσεις για διδασκαλία, η Σνάιντερ ισχυρίζεται ότι δεν ήταν σε θέση να εξασφαλίσει πιστοποιητικό από την Υπηρεσία Εκπαίδευσης της Πενσυλβανίας. Ο δικηγόρος της Σνάιντερ, είπε στο TSG (TheSmokingGun.com) ότι η πελάτισσά του τώρα εργάζεται ως νταντά. Πρόσθεσε ότι οι υπεύθυνοι του σχολείου θα έπρεπε να «τιμούν» τη Σνάιντερ, μια μητέρα δύο παιδιών, που επέστρεψε στο σχολείο, για να πάρει πτυχίο στην Εκπαίδευση. |